1PUWANGNGE iyanaritu Arung; ténréi bangsa-bangsaé. Makkarungngi ri yasé’na kérub-é, taggottang linoé.
2Makuwasa senna’i PUWANGNGE ri Sion; marajai ri yasé’na sininna bangsaé.
3Leppessanni mennang pojiwi asen-Na iya malempué namalebbi. Mapaccingngi Aléna!
4Untu’ alé-Mu akuwasangngé, Arung iya pojiyéngngi hukkungngé; purani Mupatettong atongengengngé; Mupajoppai hukkungngé sibawa adélékengngé ri Israél.
5Pakalebbii PUWANG Allataalata, suju’no ri yolona kadéra arajan-Na, Mapaccingngi Aléna!
6Musa sibawa Harun muttama’ni imang-ngiman-Na, Samuél sala séddinna iya massempajangngé ri Aléna. Mangobbii mennang lao ri PUWANGNGE, sibawa mabbéréi pappébali.
7Polé ri alliri ellungngé mabbicarai lao ri mennang, mapatoi mennang lao ri sininna hukkun-Na sibawa parénta-Na.
8Oh PUWANG Allataalata, Mubaliwi umma’-Mu; untu’ mennang Iko Allataala iya pojiyéngngi maddampeng, namuni Muhukkungngi mennang nasaba asalanna.
9Pakalebbii PUWANG Allataalata, sibawa sompai Aléna ri Bulu-buluna iya mapaccingngé, saba’ mapaccingngi PUWANG Allataalata.
bug_Latn bug_Latn bug_Latn bug_Latn bug_Latn bug_Latn bug_Latn bug_Latn bug_Latn